“Een uit elke vyf kinders in Suid-Afrika is ondervoed” – Leonie Joubert oor die gevaar van suiker | Pan Macmillan
“Een uit elke vyf kinders in Suid-Afrika is ondervoed” – Leonie Joubert oor die gevaar van suiker
by Laura on May 4th, 2015 Tweet
Een uit elke vyf kinders in Suid-Afrika is ondervoed weens die oormatige suikerinhoud in hul dieet. Só het die medeskrywer van The Hungry Season: Feeding Southern Africa’s Cities, Leonie Joubert, onlangs verklaar.
Netwerk24 het verslag gelewer vanaf die bekendstelling van die Wêreldnatuurfonds (WWF) se verslag “Reconnecting South Africa’s food systems to its ecosystems“, waar Joubert haar navorsing oor die nadele van suiker, veral in arm gemeenskappe, met die gehoor gedeel het.
Joubert het verder gesê: “’n Algehele revolusie sal moet plaasvind om ’n toekomstige honger wêreld van 9 miljard mense (binne die volgende paar jaar) te voed.”
Joubert het gesê deur jou vol suiker te stop, word hongerpyne tydelik gestil en jou bloedsuiker skiet die hoogte in, maar sodra daardie euforiese gevoel weg is, daal ’n mens se bloed­suiker en slaan moegheid toe.
In haar navorsing vir The Hungry Season het sy bevind een uit elke vyf kinders in Suid-Afrika is ondervoed. Sy het op arm huisgesinne op die platteland afgekom waar ouers hul kinders soggens witbrood, gedoop in suikerstroop, gee voordat hulle skool toe gaan.
The Hungry Season: Feeding Southern Africa’s Cities deur Leonie Joubert en Eric Miller
Cats: Afrikaans, Food, Non-fiction, South Africa
Tags: Afrikaans, English, Eric Miller, Feeding Southern Africa's Cities, Food, Leonie Joubert, Netwerk24, Non-fiction, Ondervoed, Pan Macmillan, Picador Africa, South Africa, The Hungry Season, Voeding, Wanvoeding, Wêreldnatuurfonds, WWF
« Join Alex van Tonder, with Lauren Beukes, for the Launch of This One Time in Cape Town
The State versus Internet Trolls: Zama Ndlovu Considers Lessons on Public Discourse and Good Leadership »